ઓખી વાવાઝોડાને કારણે ચૂંટણી પંચ પણ ચિંતાતુર છે, જો કે ગુજરાત અને મહારાષ્ટ્રમાં આ ભીષણ ચક્રવાતી તોફાન ઓખીનું જોખમ ટળી ગયું છે. ઓખી વાવાઝોડું ઝડપથી ગુજરાતના તટીય વિસ્તારો તરફ આગળ વધી રહ્યું હતું, પરંતુ મંગળવારે રાત્રે રાહતના સમાચાર આવ્યા હતા. વાવાઝોડું નબળું પડી રહ્યું હતું અને ધીરે-ધીરે તે પૂરું થઇને ડિપ્રેશન બની ગયું છે. હવામાન વિભાગના ડૉ. જયંત સરકારનું કહેવું છે કે, સુરત પહોંચતા પહેલાં જ ઓખી સમુદ્રમાં જ પૂર્ણ થવાની શક્યતા છે.